Dobro, začniva na začetku. Povejte nam o svoji poti v Kijev.
Kako ste prišli tja?
Z vlakom.
Mislim, da v mirnih časih
vlak uporablja kar 70 % Ukrajincev.
Ukrajina ima največje železniško omrežje v Evropi,
na evropskem kontinentu. Polovica je elektrificirana.
Železnice še vedno obratujejo.
V različnih delih države je drugače,
a s poljske meje lahko z vlakom potujete v Kijev.
Obstajajo različne poti,
ljudje po Ukrajini vsak dan potujejo z vlakom.
Kaj ste videli na poti? Kako je bila videti država?
Potovali smo skozi zahodni del države,
kjer na tleh ni vojaških spopadov.
Prišlo je do nekaj napadov iz zraka.
A celo z vlaka je jasno,
da se ta del države pripravlja na vojno.
Nameščene so zapore, kontrolne točke,
videti je mogoče vojaška vozila in uniformirance.
Tudi ta del države,
ki je precej daleč od dejanskih spopadov,
je pripravljen na vojno. Mislim, da se Rusija ne bo prebila tako daleč.
Povejte nam o sestanku. O čem ste govorili z g. Zelenskim?
Govorili smo o dejanskih težavah, nismo imeli teoretičnih debat.
O sankcijah in vseh vrstah pomoči Ukrajini.
O humanitarni in tehnični pomoči, o pomoči beguncem,
pa tudi vojaški pomoči.
Govorili smo tudi o prihodnosti in mogočem okviru
dolgotrajnega mirovnega sporazuma.
Sporazuma, ki bo uredil težave na tem delu kontinenta.
To bi morali storiti že pred 30 leti.
Govorili smo tudi o obnovi Ukrajine.
Predstavili smo načrt OECD-ja.
OECD pripravlja zelo ambiciozen načrt
za povojno obnovo Ukrajine.
Govorili smo o vseh pomembnih rečeh.
Najbolj nujno pa je vprašanje,
kako lahko Ukrajini pomagamo pri obrambi.
Ko bodo ustavili ruske tanke in enote,
se bo Rusija pripravljena pogajati.
Ste g. Zelenskemu in Ukrajini lahko ponudili
otipljivo vojaško pomoč? Večjo pomoč kot doslej?
Pravzaprav ji je bilo že doslej ponujeno veliko pomoči.
Težava je v tem, da vse ponudbe še niso izpolnjene.
A čas je bistvenega pomena. Vsak dan
ne pomeni samo 24 ur. Med vojno v Ukrajini vsak dan
pomeni na stotine življenj. Na obeh straneh.
To je zelo pomembno. Zato smo konkretno razpravljali o hitrosti
dostave in odločanju o tem, kaj ima prednost.
Vse ni enako
časovno zahtevno.
Nekatere stvari bi morali dostaviti že včeraj.
Kako je g. Zelenski? Vidimo ga na televiziji in družbenih omrežjih,
kjer spodbuja Ukrajince in je zelo diplomatski do parlamentov.
Razvneto brani svojo državo.
A je pod resnim pritiskom.
In v agoniji, ker uničujejo njegovo državo.
Kakšen se vam je zdel?
Iz lastnih izkušenj vem,
kako se počutiš po dveh ali treh neprespanih tednih.
Zelo je utrujen, hkrati pa ima ogromno energije.
Izžareva
odločnost celega naroda.
Zato ga podpira več kot 90 % vseh Ukrajincev.
Prejšnji teden smo govorili tudi z vsemi opozicijskimi voditelji.
Vsi ga podpirajo.
Ukrajinsko politično prizorišče je bilo pred vojno precej turbulentno.
Zdaj pa ga podpirajo vsi opozicijski voditelji.
Še nikoli nisem videl takšne enotnosti.
Ne samo narodne, pač pa tudi politične enotnosti.
Rusi so napačno ocenili
tudi ukrajinsko politično prizorišče.
Mislim, da so računali, da jih bodo nekatere stranke podprle
in da se bodo prepirali med sabo, a to se ne dogaja.
Enotnost je uspešna.
Ko govoriš z ljudmi ...
Govorili smo tudi z zelo sposobnimi mladimi ministri ukrajinske vlade.
Videli smo, da so prav tako odločni.
Srečanje v živo je res nekaj drugega
kot samo sledenje dogajanju prek zaslonov.
A tudi prek zaslonov lahko vidimo energijo,
zaradi katere je ukrajinski narod v teh težkih razmerah
doživel preporod.
Kot sem jim rekel, res verjamem,
da trenutno ni druge evropske države,
v kateri bi evropske vrednote,
osnovne vrednote ...
Osnovne vrednote zahodne civilizacije
branili bolj kot v Ukrajini.
Ljudje svoj način življenja branijo s svojimi življenji.
Zato se moramo zavedati, da se ne borijo samo zase,
ne borijo se samo za ozemlje svoje domovine in Evrope,
borijo se za način življenja.
To moramo spoštovati in jim pomagati.
Ja. G. Zelenski je rekel, da se Ukrajina ne more pridružiti Natu.
Ampak ali mislite, da bi se morala Ukrajina vseeno pridružiti EU?
V preteklosti ste kritizirali EU,
pozivali pa ste tudi k pospešenemu sprejetju Ukrajine v EU.
Kaj o tem mislite zdaj?
Niti Nato niti Evropska unija
nista raj.
Nista brezhibna, ampak ...
Predvsem mlajše generacije se ne zavedajo,
da tako EU kot Nato nista bila ustvarjena zaradi gospodarstva
in blaginje,
pač pa predvsem za ohranitev miru
na tem kontinentu po dveh grozljivih vojnah v zadnjem stoletju.
To je najpomembneje.
Obstajajo osnovne vrednote
in reči, o katerih se da razpravljati
in prepirati
na podlagi političnih prepričanj.
Zdaj govorimo o osnovnih rečeh.
Ja, če je Ukrajina pripravljena spremeniti svojo ustavo ...
Ker je želja po članstvu v Natu in EU
del ukrajinske ustave.
Če so o tem pripravljeni razpravljati
in se odpovedati članstvu v Natu ...
Rusija to navaja kot glavni razlog za napad na Ukrajino.
Če je ukrajinsko vodstvo glede tega pripravljeno popustiti,
bo glavna tema postalo članstvo v Evropski uniji,
zato moramo sprejeti ta izziv.
Nehati se moramo pretvarjati,
da je normalno, da so potrebna 15-letna pogajanja
in prepiri glede nepomembnih vprašanj.
To je strateška odločitev.
Ukrajini bi članstvo v EU nudilo varnost
v okviru varnostnih zagotovil, ki so institucionalna.
Bili so ogoljufani in zavedeni.
Leta 1994,
ko so velike moči podpisale Budimpeško deklaracijo,
s katero se je Ukrajina odpovedala jedrskemu orožju,
v zameno pa so ji zagotovili
ozemeljsko celovitost in politično suverenost.
Vsi smo videli, da v zadnjih dveh desetletjih
nihče ni izpolnil teh obljub. Zato ...
Ne bodo še drugič nasedli istim obljubam.
Potrebujejo institucionalna zagotovila.
Če to pomeni EU, moramo to spoštovati.
A mislim, da to ni dovolj.
Če hočemo dolgotrajen mir na tem delu kontinenta,
mora mirovni sporazum vsebovati vse.
Ni dovolj samo dogovor med Rusijo in Ukrajino,
pač pa tudi dogovor z državami,
ki so pred 26 leti podpisale Budimpeško deklaracijo.
Pa tudi s Kitajsko, ki je to deklaracijo podpisala leto pozneje.
Sodelovati morajo torej velike moči.
Če hočemo, da bo mirovni sporazum trajal več generacij.
Skleniti bi ga morali že pred desetletji.
Dobro. Mislite, da bodo tudi druge države in drugi voditelji
obiskali Ukrajino, da bi tako kot vi izkazali podporo
g. Zelenskemu in sami Ukrajini?
Ja, bodo.
Mislim, da nekateri že zelo kmalu.
To je zelo pomembno.
Ko smo stopili na ukrajinski vlak,
smo v očeh ljudi, ki delajo na njem, videli,
kako veseli so bili, da nekdo prihaja v Ukrajino.
Ker so, po pravici povedano, zadnje tri tedne
vsi potovali v nasprotno smer.
Nekateri veleposlaniki so Kijev zapustili še pred ruskim napadom.
Zdaj moramo nekako obrniti trend.
Ko smo se s poljskim in češkim premierjem
danes zjutraj vrnili iz Kijeva, smo najprej predlagali,
da mora Evropska unija svoje predstavnike spet poslati v Kijev.
Nekdo nas mora tam predstavljati fizično, ne samo prek zaslonov.
Tudi druge države prosim, naj ravnajo enako.
G. Janša, kaj mislite,
kaj bi se moralo zdaj zgoditi z g. Putinom?
Vsi izkazujete jasno podporo Ukrajini in g. Zelenskemu.
Zato je zelo pesimističen in zelo izoliran.
Kaj mislite, kakšen bo njegov naslednji korak?
Ne samo Putin, tudi država, ki ji predseduje, je zelo izolirana.
Na zadnjem glasovanju so Rusijo podprle
samo štiri članice Združenih narodov.
141 držav je glasovalo proti njej. Za Rusijo je to resna težava.
Pred rusko javnostjo demonizirajo Nato,
Evropske unije ne jemljejo resno, ker nima trde moči.
Združeni narodi, kjer so stalna članica varnostnega sveta,
pa so druga zgodba. To je bil velik poraz.
Tega pred javnostjo ne morejo skriti.
Kar pa se tiče prihodnosti g. Putina, mislim ...
Če se je pripravljen pogajati,
bo lahko vplival na svojo prihodnost,
če ne in če bo v Ukrajini poražen,
kar je zdaj mogoče ...
99 odstotkom ljudi, ki spremljajo dogajanje,
se pred tremi tedni to ni zdela realna možnost,
zdaj pa je.
Če se to zgodi, ne bo mogel odločati o svoji prihodnosti.
Zdaj ima še čas. Vabljen je bil k pogajanjem.
Na neki točki se bo moral odločiti
za umik svoje vojske iz Ukrajine.
Umiku ruskih vojaških enot bo sledila tudi ukinitev sankcij.
Hitrejši kot bo umik ruske vojske, hitrejša bo ukinitev sankcij.
Dobro. Najlepša hvala. -Hvala vam.